Решение на Общия съд от 13 септември 2023 г. — Korres/EUIPO — Naos (EST. KORRES 1996 HYDRA-BIOME)
(Дело T-328/22)1
(Марка на Европейския съюз — Производство по възражение — Заявка за фигуративна марка на Европейския съюз „EST. KORRES 1996 HYDRA-BIOME“ — По-ранна национална словна марка „HYDRABIO“— Относително основание за отказ — Липса на вероятност от объркване — Член 8, параграф 1, буква б) от Регламент (ЕС) 2017/1001 — Задължение за мотивиране — Член 94, параграф 1, първо изречение от Регламент 2017/1001 — Обхват на проверката, която трябва да извърши апелативният състав — Член 95, параграф 1, първо изречение от Регламент 2017/1001)
Език на производството: английски
Страни
Жалбоподател: Korres AE — Fysika Proionta (Метаморфози, Атика, Гърция) (представител: S. Tsimikalis, адвокат)
Ответник: Служба на Европейския съюз за интелектуална собственост (представител: T. Frydendahl)
Друга страна в производството пред апелативния състав на EUIPO, встъпила в производството пред Общия съд: Naos (Екс-ан-Прованс, Франция) (представител: L. Janin-Reynaud, адвокат)
Предмет
С жалбата си на основание член 263 ДФЕС жалбоподателят иска отмяна на решението на пети апелативен състав на Службата на Европейския съюз за интелектуална собственост (EUIPO) от 23 март 2022 г. (преписка R 1410/2021-5)
Диспозитив
Отменя решението на пети апелативен състав на Службата на Европейския съюз за интелектуална собственост (EUIPO) от 23 март 2022 г. (преписка R 1410/2021-5).
EUIPO понася направените от нея съдебни разноски, както и съдебните разноски на Korres AE — Fysika Proionta.
Naos понася направените от него съдебни разноски.
____________
1     ОВ C 303, 8.8.2022 г.